Waaruit bestaan 'n goeie brood? | Broodkrummels
« Aangename Kennis, Brood — Goeie brood…
Waaruit bestaan 'n goeie brood?
Desember 29, 2007 deur scribendius
Wat het mens nodig – dis nou bestandele – om 'n goeie brood te bak? As ek so na baie brode op die winkelrak kyk, word daar baie op bestandele — anders as die noodsaaklike — staat gemaak om smaak aan brood te verleen.
Die "GROOT VIER" bestandele van brood is:
Hierdie vier is die mees basiese bestandele. Hiermee kan jy goeie brood bak. Goeie brood, maar as jy dit verkeerd hanteer, kan jy ook swak brood bak.
Ek't reeds gesê dat bestandele anders as die groot vier deesdae gebruik word om smaak te gee. Daarmee het ek geïmpliseer dat mens met net die groot vier smaakvolle brood kan bak. Om smaak te verleen sonder "unieke" bestandele, moet jy op proses konsentreer. Dit is dus die wyse waarop jy die groot vier hanteer waarmee jy die smaak van brood manipuleer.
Kenners sal natuurlik daarop wys dat sout nie so noodsaaklik is nie, aangesien dit bloot vir smaak gebruik word. Dis so ja. Maar het jy al ongesoute brood geëet? Die smaak van die brood is net nie dieselfde nie. En ja, sout beïnvloed wel die rysproses, maar nie so noemenswaardig dat dit uitgelaat moet word nie.